Hof hoor oor Anene se beserings | Maroela Media
'n Paramediese beampte het gister in die rondgaande hof in Swellendam in die Wes-Kaap getuig oor die gruwelike beserings wat die 17-jarige Anene Booysen opgedoen het nadat sy verkrag, geskend en vir dood agtergelaat is.
Veiligheidswagte het op 2 Februarie op 'n erg beseerde Anene afgekom by 'n bouperseel op Bredasdorp. Die SABC berig dat die paramediese beampte Wikus Kiewiets en sy span na die toneel ontbied is. Kiewiets het getuig dat Anene erg beseer was en dat haar ingewande tussen haar bene uitgehang het. Anene is later die dag in die Tygerberg-hospitaal oorlede. Johannes Kana word daarvan beskuldig dat hy Anene verkrag en vermoor het. Sy moordverhoor het Maandag begin. Hy het vroeër erken dat hy saam met Anene by 'n kroeg gekuier het en dat hy haar verkrag het toe hulle die kroeg verlaat het. Hy ontken egter dat hy haar vermoor het.
Onnie in hof oor verkragting
Video: Dié gaskoeldrank help glo met wingerdgriep
Dis darem baie wreed. Sy het 'n verskriklike dood gesterf. Die mense wat dit aan haar gedoen het, moet vir ALTD EN ALTYD opgeluit word. Hul mag dit aan geen meisie/vrou ooit weer doen nie. Sulke mense kan nie gerehabeliteer word nie.
Ek dink daardie man moet begin om sy makers uit te wys ! Dink hy te bang die selfde lot tref sy familie as hy hul uitwys. Wat het geword van die man wat die vrou geedentifiseer het? Net die feit dat sy hom genoem het as een van haar aanvalers moet ontenseglike bewyse teen hom wees ongeag die sogenaamde "bewyse" dat hy nie daar was nie.Sy het hom uitgewys en is dit nie genoeg is om hom skuldig tr bevind nie is dit slegte nuus vir ons regsgeleerdes en polisie want as jy jou aanvaller op uitkeningsperade gaan uitken… Lees meer »